*လံာ်တၢ်ကစီၣ်အတၢ်ကွဲး*

**မ့ၢ်နဆိကမိၣ်ထီၣ်ဘၣ်ဃးတၢ်မုာ်သးမၤကလီတၢ်ဧါ.**

ပှၤမုာ်သးမၤကလီတၢ်တဖၣ်န့ၣ်မ့ၢ်သးသမူသွံၣ်ကျိၤလၢမုၢ်နုာ်အီးစတြ့လယါအပှၤတ၀ၢတဖၣ်အဂီၢ်လီၤ. စးထီၣ်လၢပှၤလၢအဟ့ၣ်လီၤအစုတၢ်မၤစၢၤဆူတၢ်လိာ်ခိၣ်လိာ်ကွဲအကရူၢ်တခါတုၤတၢ်သူတၢ်ဆၢကတီၢ်တခါဖဲသးပှၢ်တၢ်ကွၢ်ထွဲကဟုကယာ်တၢ်တခါအလီၢ်,ပှၤမုာ်သးမၤကလီတၢ်တဖၣ်ဒုးကဲထီၣ်ဒီးဆီၣ်ထွဲတၢ်ကရၢကရိတဖၣ်လၢတၢ်ကဟ့ၣ်လီၤတၢ်မၤစၢၤအကါဒိၣ်လၢပကီၢ်စဲၣ်အပူၤန့ၣ်လီၤ.

တၢ်မုာ်သးမၤကလီတၢ်န့ၣ်မ့ၢ်ကျိၤကွာ်အဂ့ၤဒိၣ်ကတၢၢ်တခါလၢတၢ်ကဟ့ၣ်ကဒါက့ၤတၢ်ဆူနပှၤတ၀ၢအပူၤသနာ်က့တၢ်န့ၢ်ဘျုးန့ၢ်ဖှိၣ်လၢအဂၤအိၣ်၀ဲအါမံၤစ့ၢ်ကီးလီၤ. တၢ်မုာ်သးမၤကလီတၢ်မၤစၢၤဒုးတူၢ်ဘၣ်နၤလၢအမုာ်သ့၀ဲ,မၤအါထီၣ်တၢ်သ့တၢ်ဘၣ်လၢအသီလၢတၢ်ဖံးတၢ်မၤအဂီၢ်ဒီးမၤကဲထီၣ်တၢ်ရ့လိၥ်မုၥ်လိၥ်သးအတၢ်ဘျးစဲတဖၣ်အဂီၢ်သ့လီၤ.

တၢ်မၤထဲတဘျီဂီၢ်မ့တမ့ၢ်မူဒါလၢအအိၣ်၀ဲခဲအံၤခဲအံၤလၢအကဘၣ်လိာ်သးဒီးပှၤသးနံၣ်ကိးမံၤဒဲးဒီးတၢ်အိၣ်သးကိးခါဒဲး,လၢအအိၣ်လိၤလိၤဒီးနတၢ်သးစဲဒီးတၢ်မၤအကလုာ်အါကလုာ်,လၢအဒိမ့ၢ်တၢ်ဒ်သိး-

* ပှၤကူပှၤကညီအတၢ်မၤစၢၤအတၢ်ဆီၣ်ထွဲဒီးတၢ်ကတိၤခဲးတၢ်
* လီၢ်က၀ီၤပှၤတ၀ၢအကရူၢ်ဒီးတၢ်မၤစၢၤတဖၣ်
* သးပှၢ်တၢ်ကွၢ်ထွဲကဟုကယာ်ဒီးသးနီၢ်ခိက့ၢ်ဂီၤတလၢတပှဲၤတဆူၣ်တချ့အတၢ်မၤစၢၤတဖၣ်
* မ့ၣ်အူဒီးဂ့ၢ်ဂီၢ်အူအတၢ်မၤစၢၤတဖၣ်
* ကရၢၢ်တဖၣ်ဒီးတၢ်မံၤလာ်
* သးခိၣ်နူၥ်တၢ်အိၣ်ဆူၣ်အိၣ်ချ့
* ဒွဲလၤပီညါဒီးတၢ်ဂဲၤဒိတဲၥ်ဟံၣ်ဒၢး (theatre)
* ဆၣ်ဖိကီၢ်ဖိအတၢ်အိၣ်မုာ်ဆိးပၢၤ
* ဖၠၣ်စိမိၤအကရၢ

အဲၣ်ဒိးနုၥ်လီၤပၣ်ဃုၥ်သနာ်က့တသ့ၣ်ညါလၢကဘၣ်မၤဒ်လဲၣ်ဘၣ်ဧါ.

* နလီၢ်က၀ီၤကီၣ်ကးကရၢန့ၣ်ဟ့ၣ်နၤဒီးတၢ်ဘျးစဲလၢတၢ်မုာ်သးမၤကလီအခွဲးအယာ်တဖၣ်သ့လီၤ. လဲၤအိၣ်သကိးဘၣ်ယ([ယကီၣ်ကးကရၢ](https://www.mycouncil.wa.gov.au/)) ခီဖျိလီၢ်က၀ီၤပဒိၣ်, တၢ်လိာ်ကွဲဒီးလုၢ်လၢ်ထူသနူတၢ်ဖံးတၢ်မၤအလီၢ်အ၀ဲၤကျိၤ (Department of Local Government, Sport and Cultural Industries)အပှာ်ယဲၤသန့လၢတၢ်ကဃုထံၣ်န့ၢ်နလီၢ် က၀ီၤကီၢ်ကးကရၢတၢ်ဆဲးကျိးအဂ့ၢ်လီၤတံၢ်တဖၣ်တက့ၢ်.
* [တၢ်မုၥ်သးကလီတၢ်မၤစၢၤအလံၥ်လဲၢ်ကဲဘျုးလီၢ်ခၢၣ်သး (Volunteer Resource Centres) (ကျိၤဘျးစဲလၢတၢ်ချၢ)](https://www.volunteeringwa.org.au/contact/volunteer-resource-centres-vrcs) မၤစၢၤနၤလၢတၢ်ကဃုထံၣ်န့ၢ်ကတီၢ်အံၤ,လီၢ်က၀ီၤတၢ်ဃုထၢတဖၣ်သ့လီၤ.
* ကွၢ်ဃုဘၣ်တၢ်ဘိးဘၣ်ဒုးသ့ၣ်ညါ (ads) လၢပှၤတ၀ၢအမံးတံာ်မိၢ်ပှၢ်,မ့တမ့ၢ်လၢဖၠၣ်စိမိၤဒီး TAFE တက့ၢ်.

ပာ်ဖှိၣ်ထီၣ်သးဒီးပှၤမုၢ်နုာ်အီးစတြ့လယါဖိအဂၤယဲၢ်ကလီၢ်ဘျဲၣ်လၢအမၤလံတၢ်လၢအကါဒိၣ်လၢ WA ပှၤတ၀ၢဖိတဖၣ်အပူၤန့ၣ်တက့ၢ်.

www.wa.gov.au/volunteering